pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สคร. จัดสัมมนา “SOE CEO Forum” รวมพลังรัฐวิสาหกิจเป็นองค์กรสมรรถนะสูงร่วมกัน
วันพุธที่ 8 กุมภาพันธ์ 2560
สคร. จัดสัมมนา “SOE CEO Forum” รวมพลังรัฐวิสาหกิจเป็นองค์กรสมรรถนะสูงร่วมกัน
สคร. ได้จัดสัมมนาผู้บริหารสูงสุดรัฐวิสาหกิจ “SOE CEO Forum” ในวันพุธที่ 8 กุมภาพันธ์ 2560 ณ สถาบันพัฒนาศักยภาพธุรกิจน้ํามัน บริษัท ปตท. จํากัด (มหาชน) จังหวัดพระนครศรีอยุธยา
นายเอกนิติ นิติทัณฑ์ประภาศ ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า สคร. ได้จัดสัมมนาผู้บริหารสูงสุดรัฐวิสาหกิจ “SOE CEO Forum” เพื่อรวมพลังรัฐวิสาหกิจ ให้เป็นองค์กรสมรรถนะสูง (High Performance Organization) ร่วมกัน โดยการจัดสัมมนาในครั้งนี้ ได้รับเกียรติจาก นายสมคิด จาตุศรีพิทักษ์ รองนายกรัฐมนตรี เป็นประธาน ในวันพุธที่ 8 กุมภาพันธ์ 2560 ณ สถาบันพัฒนาศักยภาพธุรกิจน้ํามัน บริษัท ปตท. จํากัด (มหาชน) จังหวัดพระนครศรีอยุธยา
ในปีที่ผ่านมารัฐวิสาหกิจมีส่วนสําคัญในการขับเคลื่อนเศรษฐกิจและการลงทุนของประเทศให้ขยายตัวได้อย่างต่อเนื่องในช่วงที่การใช้จ่ายภาคเอกชนยังไม่ฟื้นตัวเต็มที่ ดังนั้น เพื่อให้รัฐวิสาหกิจเป็นแรงสนับสนุนให้เศรษฐกิจไทยขยายตัวได้อย่างต่อเนื่องในปี 2560 รองนายกรัฐมนตรีและรัฐมนตรีว่าการกระทรวงการคลังได้มอบนโยบายให้แก่ผู้บริหารสูงสุดของรัฐวิสาหกิจร่วมกันขับเคลื่อน ในประเด็นต่างๆ ดังนี้
(1) เร่งรัดการเบิกจ่ายงบลงทุนของรัฐวิสาหกิจให้เป็นไปตามเป้าหมายที่คณะรัฐมนตรีกําหนดที่ร้อยละ 95 ของกรอบงบลงทุนทั้งปี และให้เลื่อนการลงทุนให้เร็วขึ้น (Front Load)
(2) จัดทําแผนรัฐวิสาหกิจทั้งในระยะสั้นและระยะยาว โดยให้นํากรอบยุทธศาสตร์ชาติระยะ 20 ปี แผนพัฒนาเศรษฐกิจและสังคมแห่งชาติ ฉบับที่ 12 Thailand 4.0 และแผนยุทธศาสตร์รัฐวิสาหกิจในภาพรวมมาเป็นกรอบในการจัดทําแผนรัฐวิสาหกิจ
(3) สนับสนุนให้เอกชนร่วมลงทุนในกิจการของรัฐ (PPP) โดยเฉพาะโครงการลงทุนที่เชื่อมโยงกับการคมนาคมขนส่งในภูมิภาค รวมทั้งการนําโครงการลงทุนที่มีศักยภาพมาระดมทุนผ่านกองทุนรวมโครงสร้างพื้นฐานเพื่ออนาคตประเทศไทย (Thailand Future fund) ซึ่งจะช่วยยกระดับขีดความสามารถในการแข่งขันของประเทศ
(4) การผลักดันให้รัฐวิสาหกิจเป็นองค์กรสมรรถนะสูง (High Performance Organization) ที่มีธรรมาภิบาล โดยการบูรณาการความร่วมมือระหว่างรัฐวิสาหกิจและหน่วยงานที่เกี่ยวข้อง ซึ่งจะช่วยเพิ่มประสิทธิภาพในการดําเนินงาน และสามารถให้บริการที่มีคุณภาพให้กับประชาชนได้อย่างทั่วถึง
นายเอกนิติ นิติทัณฑ์ประภาศ ผู้อํานวยการ สคร. กล่าวเพิ่มเติมว่า การจัดงานสัมมนา SOE CEO Forum ในครั้งนี้เป็นมิติใหม่ของการเป็นหุ้นส่วนเชิงรุก (Active Partner) โดยให้ผู้บริหารรัฐวิสาหกิจมาแลกเปลี่ยนเรียนรู้ แนวทางการบริหารงบลงทุนของรัฐวิสาหกิจและการจัดทําแผนรัฐวิสาหกิจ เพื่อเพิ่มประสิทธิภาพการเบิกจ่ายงบลงทุนของรัฐวิสาหกิจและการช่วยให้รัฐวิสาหกิจสามารถจัดทําแผนงานในระยะสั้นและระยะยาวให้มีความชัดเจนขึ้น
สําหรับการจัดสัมมนาในครั้งต่อไปจะเป็นการรวมพลังรัฐวิสาหกิจมาแลกเปลี่ยนเรียนรู้เกี่ยวกับการบริหารจัดการองค์กรเพื่อยกระดับรัฐวิสาหกิจให้เป็น High Performance Organization ที่มีธรรมาภิบาล ซึ่งจะทําให้รัฐวิสาหกิจเป็นกลไกสําคัญในการพัฒนาคุณภาพการให้บริการสาธารณะแก่ประชาชน และขับเคลื่อนเศรษฐกิจและการลงทุนของประเทศได้อย่างยั่งยืนต่อไป
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-การนำเข้าขยะพลาสติกของไทยในปี ๒๕๖๑ สูงเป็นประวัติการณ์
วันศุกร์ที่ 10 กรกฎาคม 2563
การนําเข้าขยะพลาสติกของไทยในปี ๒๕๖๑ สูงเป็นประวัติการณ์
สรุปการตอบกระทู้ถามในการประชุมวุฒิสภา วันจันทร์ที่ ๖ มกราคม ๒๕๖๓
เรื่อง  การนําเข้าขยะพลาสติกของไทยในปี ๒๕๖๑ สูงเป็นประวัติการณ์
ผู้ตั้งกระทู้ถาม นายคํานูณ สิทธิสมาน สมาชิกวุฒิสภา
ถาม รัฐมนตรีว่าการกระทรวงทรัพยากรธรรมชาติและสิ่งแวดล้อม
ผู้ตอบ รัฐมนตรีว่าการกระทรวงทรัพยากรธรรมชาติและสิ่งแวดล้อม
ผู้ถาม : นายคํานูณ สิทธิสมาน สมาชิกวุฒิสภา ถามกระทู้โดยสรุปดังนี้
ด้วยปัจจุบันรัฐบาลมีนโยบายที่ดีในการรณรงค์ให้เลิกใช้ถุงพลาสติกประเภทใช้ครั้งเดียวเพื่อลดขยะพลาสติก แต่มีข้อมูลว่าประเทศไทยยอมให้มีการนําเข้าขยะพลาสติกจากต่างประเทศเป็นจํานวนมากเพื่อนํามารีไซเคิลเป็นสินค้าพลาสติกราคาถูก คุณภาพต่ํา แต่สุดท้ายจะกลับมาเป็นขยะพลาสติกจํานวนมากในประเทศ ทั้งยังมีการอนุญาตให้ต่างประเทศมาตั้งโรงงานรีไซเคิลในประเทศอีกด้วย ทั้งนี้ปริมาณนําเข้าขยะพลาสติก จากต่างประเทศย้อนหลังไป ๕ ปี มีปริมาณที่สูงขึ้นมาก ทั้งยังเป็นอันดับ ๓ ในอาเซียน อย่างไรก็ตามกระทรวงทรัพยากรธรรมชาติและสิ่งแวดล้อม และกระทรวงอุตสาหกรรม จะร่วมมือบูรณาการร่วมกันในนโยบายด้านการลดขยะพลาสติกอย่างไร จึงขอถามว่าจะมีการแก้ปัญหานี้อย่างไรให้ประชาชนมีความมั่นใจในการปรับเปลี่ยนวิถีชีวิตในการลดใช้พลาสติก อีกทั้ง กระทรวงทรัพยากรธรรมชาติและสิ่งแวดล้อม และกระทรวงอุตสาหกรรมจะต้องทํางานร่วมกันเพื่อแก้ไขปัญหา ประกอบกับภายหลังการตั้งคณะอนุกรรมการจัดการขยะพลาสติกและขยะอิเล็กทรอนิกส์แล้ว จะมีแนวทางปฏิบัติเพื่อแก้ปัญหาอย่างเป็นรูปธรรมอย่างไร และขอฝากให้ทบทวนคําสั่งหัวหน้าคณะรักษาความสงบแห่งชาติ ที่ ๔/๒๕๕๙ ว่ามีผลทําให้โรงงานรีไซเคิลเกิดขึ้นเป็นจํานวนมากหรือไม่
ผู้ตอบ : รัฐมนตรีว่าการกระทรวงทรัพยากรธรรมชาติและสิ่งแวดล้อม ตอบชี้แจงกระทู้โดยสรุปดังนี้
ปริมาณขยะเศษพลาสติกที่มีการนําเข้ามาในประเทศตั้งแต่ปี ๖๐ เป็นต้นมา มีการให้โควต้าประมาณ ๑ ล้านกว่าตัน หรือปีละเกือบ ๓ แสนตัน ขณะที่กระทรวงทรัพยากรธรรมชาติและสิ่งแวดล้อมได้มีการรณรงค์ให้มีการลดและเลิกใช้ถุงพลาสติกเพื่อลดปริมาณขยะพลาสติก ทั้งนี้ นรม. ได้ให้ความสําคัญประเด็นเรื่องสิ่งแวดล้อม และจากการประชุมคณะกรรมการสิ่งแวดล้อมแห่งชาติ จะมีการแต่งตั้งคณะอนุกรรมการบริหารจัดการขยะพลาสติก และขยอิเล็กทรอนิกส์ขึ้นใหม่ อย่างไรก็ตามที่ผ่านมามีการนําเข้าเศษพลาสติกราคาถูกโดยอ้างว่านํามารีไซเคิล แต่แท้จริงคือการนําขยะมาทิ้งที่ประเทศเรา และเมื่อมีการตั้งคณะอนุกรรมการบริหารจัดการขยะพลาสติกและขยะอิเล็กทรอนิกส์แล้ว จะมีการประชุมหารือกับทุกหน่วยงานเพื่อหาแนวทางส่งคืนขยะทั้งหลายสู่ต้นทางเพื่อไม่ให้ประเทศไทยเป็นแหล่งขยะพลาสติก และให้คํามั่นว่าปี ๒๕๖๓ ขยะพลาสติกต้องหมดจากประเทศ อีกทั้ง ต้องตรวจสอบว่าปัจจุบันโรงงานรีไซเคิลขยะที่ได้รับอนุญาตมีศักยภาพความสามารถในการจัดการได้มากน้อยเพียงใด โดยในส่วนเกินต้องส่งกลับ รวมทั้งต้องมีการควบคุมการนําเข้าซึ่งต้องหารือร่วมกันกับกระทรวงอุตสาหกรรมต่อไป สําหรับในส่วนการคัดแยกขยะถือเป็นแนวทางที่ดีและจะนําไปศึกษาเพื่อหาแนวทางดําเนินการต่อไป นอกจากนี้กระทรวงทรัพยากรธรรมชาติและสิ่งแวดล้อมจะหารือร่วมกับกระทรวงศึกษาธิการ เพื่อจะนําเรื่องสิ่งแวดล้อมเข้าไปในหลักสูตรการศึกษาตั้งแต่เตรียมอนุบาลไปถึงในทุกระดับ รวมถึงแนวทางการแยกขยะแต่ละประเภทให้ถูกต้องด้วย
​
(โปรดตรวจสอบการถาม-ตอบ กระทู้ถามที่เป็นทางการ จากสํานักงานเลขาธิการวุฒิสภาอีกครั้ง)
รัฐบาลไทย-ข่าวทำเนียบรัฐบาล-รัฐหนุนเพิ่มการผลิตและส่งออก ข้าวอินทรีย์ และ ข้าว GAP
วันจันทร์ที่ 10 กันยายน 2561
รัฐหนุนเพิ่มการผลิตและส่งออก ข้าวอินทรีย์ และ ข้าว GAP
โดยจับคู่กลุ่มชาวนาผู้ผลิตข้าวกับผู้ประกอบการค้าข้าวและลงนามบันทึกข้อตกลง (MOU) เพื่อรับซื้อขายข้าวระหว่างกัน รวมทั้งมีผู้เชี่ยวชาญกํากับดูแลและให้สินเชื่อ สนับสนุนการส่งออกข้าวไปยังตลาดประเทศ
อาทิตย์ที่ 9 ก.ย.61
รัฐหนุนเพิ่มการผลิตและส่งออก ข้าวอินทรีย์ และ ข้าว GAP
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดทําโครงการเชื่อมโยงตลาดข้าวอินทรีย์และข้าว GAP ครบวงจร โดยจับคู่กลุ่มชาวนาผู้ผลิตข้าวกับผู้ประกอบการค้าข้าวและลงนามบันทึกข้อตกลง (MOU) เพื่อรับซื้อขายข้าวระหว่างกัน รวมทั้งมีผู้เชี่ยวชาญกํากับดูแลและให้สินเชื่อ สนับสนุนการส่งออกข้าวไปยังตลาดประเทศ ซึ่งในช่วงปีที่ผ่านมามีปริมาณซื้อขายรวมกว่า 6,600 ตัน เนื่องจากตลาดมีความต้องการข้าวเพื่อสุขภาพและปลอดภัยมากขึ้นโดยเฉพาะข้าวอินทรีย์ จึงเป็นโอกาสของเกษตรกรที่จะหันไปผลิตข้าวอินทรีย์และข้าวที่มีคุณภาพตามมาตรฐาน GAP โดยเกษตรกรที่สนใจสามารถสมัครเข้าร่วมโครงการได้ที่กรมการข้าวหรือสํานักงานเกษตรในพื้นที่ ส่วนผู้ประกอบการติดต่อได้ที่สํานักงานพาณิชย์จังหวัดทุกแห่งทั่วประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-องคมนตรี ตรวจเยี่ยม “รพ.พระทองคำเฉลิมพระเกียรติ 80 พรรษา” จ.นครราชสีมา
วันพฤหัสบดีที่ 5 กรกฎาคม 2561
องคมนตรี ตรวจเยี่ยม “รพ.พระทองคําเฉลิมพระเกียรติ 80 พรรษา” จ.นครราชสีมา
องคมนตรี ตรวจเยี่ยมโรงพยาบาลพระทองคําเฉลิมพระเกียรติ 80 พรรษา อําเภอพระทองคํา จังหวัดนครราชสีมา พร้อมมอบนโยบายขับเคลื่อนโรงพยาบาลคุณธรรม สนับสนุนให้คนดีมีน้ําใจอยู่ในทุกส่วนของโรงพยาบาล และใช้แนวคิดหลักเศรษฐกิจพอเพียง
องคมนตรี ตรวจเยี่ยมโรงพยาบาลพระทองคําเฉลิมพระเกียรติ 80 พรรษา อําเภอพระทองคํา จังหวัดนครราชสีมา พร้อมมอบนโยบายขับเคลื่อนโรงพยาบาลคุณธรรม สนับสนุนให้คนดีมีน้ําใจอยู่ในทุกส่วนของโรงพยาบาล และใช้แนวคิดหลักเศรษฐกิจพอเพียง
วันนี้ (5 กรกฎาคม 2561) ที่โรงพยาบาลพระทองคําเฉลิมพระเกียรติ 80 พรรษา จังหวัดนครราชสีมา นายแพทย์กิตติศักดิ์ กลับดี ที่ปรึกษารัฐมนตรีว่าการกระทรวงสาธารณสุข ให้สัมภาษณ์ว่า ศาสตราจารย์เกียรติคุณ นายแพทย์เกษม วัฒนชัย องคมนตรี ได้มาตรวจเยี่ยมโรงพยาบาลพระทองคําเฉลิมพระเกียรติ 80 พรรษาซึ่งเป็น 1 ใน 10 โรงพยาบาลอยู่ในความอนุเคราะห์ของมูลนิธิเทพรัตนเวชชานุกูลมีอัตลักษณ์ร่วมกัน คือ “โรงพยาบาลที่เป็นมากกว่าโรงพยาบาล (More than a Hospital)” ดําเนินงานด้วยการเป็นส่วนหนึ่งของชุมชน และเป็นสถานบริการใกล้บ้านที่ให้การดูแลครบถ้วนด้านกาย จิต สังคมอย่างใกล้ชิด ทั้งในระดับบุคคล ครอบครัวและชุมชน โดยเป็นโรงพยาบาลที่ได้รับรางวัลรื่นจิตอาสา ประจําปี 2560 ประเภทเจ้าหน้าที่ของรัฐผู้มีคุณธรรมดีเด่น และรางวัลบุคคลดีเด่นด้านคุณธรรมจริยธรรม (เรื่องเล่าดีเด่น) ปี 2561 โดยมีนายแพทย์ไพศาล ดั่นคุ้ม ผู้ตรวจราชการเขตสุขภาพที่ 9 และคณะผู้บริหารให้การต้อนรับ พร้อมนําเยี่ยมชมการดําเนินงาน
นายแพทย์กิตติศักดิ์กล่าวต่อว่า ศาสตราจารย์เกียรติคุณ นายแพทย์เกษม กล่าวถึงแนวทางการสร้างโรงพยาบาลคุณธรรม ต้องดําเนินตามหลักดังนี้ 1.เจ้าหน้าที่ทุกคนในโรงพยาบาลต้องพูดคุยแลกเปลี่ยนความคิด และถ้ามีความตั้งใจจะทําให้ประสบผลสําเร็จ 2.กําหนดความต้องการร่วมกัน เช่น พฤติกรรมที่พึงประสงค์กับไม่พึงประสงค์ 3.ร่วมกันขจัดพฤติกรรมที่ไม่พึงประสงค์และส่งเสริมพฤติกรรมที่พึงประสงค์ เช่น กําหนดคุณธรรมหลัก3ประการ เช่น ความซื่อสัตย์ ความรับผิดชอบ ความมีน้ําใจ เพื่อนําไปสู่เป้าหมายคือ มีคนดีมีน้ําใจอยู่ในทุกภาคส่วนของโรงพยาบาล 4.การแปลงคุณธรรมเป็นจริยธรรม กําหนดเป็นตัวชี้วัดไปสู่การปฏิบัติในองค์กร และ 5.ประเมินเมื่อครบ 1 ปี และปรับปรุงให้บรรลุเป้าหมาย นอกจากนี้ การใช้แนวคิดหลักเศรษฐกิจพอเพียงหรือทางสายกลาง มีเหตุผล ตามกฎหมาย หลักวิชา หลักคุณธรรม จริยธรรมตามวิชาชีพ และไม่กระทบต่อสังคม วัฒนธรรม และสิ่งแวดล้อมจะช่วยทําให้เจ้าหน้าที่ทุกคนมีความสุข สามัคคี และประสบผลสําเร็จในการทํางานและการให้บริการ
ทั้งนี้ โรงพยาบาลพระทองคําเฉลิมพระเกียรติ 80 พรรษา เป็นโรงพยาบาลขนาด 30 เตียง ดูแลประชาชน 41,732 คน ให้บริการผู้ป่วยนอกเฉลี่ย 236 ครั้งต่อวัน เช่น โรคความดันโลหิตสูง ระบบทางเดินหายใจ โรคเบาหวาน กล้ามเนื้อผิดปกติ และปวดแน่นท้อง โดยโรงพยาบาลมีแนวทางการดําเนินงาน ด้วย 5 องค์ประกอบ คือ 1. การสร้างการมีส่วนร่วมของประชาชน 2.เชื่อมโยงสอดประสานเศรษฐกิจพอเพียง 3.เวชศาสตร์ครอบครัว 4.ส่งเสริมงานจิตอาสา และ 5.ภูมิสถาปัตย์ สิ่งแวดล้อม ใช้ทรัพยากรที่มีอยู่ในพื้นที่ให้คุ้มค่า
********************** 5 กรกฎาคม 2561
รัฐบาลไทย-ข่าวทำเนียบรัฐบาล-ไอแอมสรุปผลมาตรการเยียวยาช่วยเหลือลูกหนี้ที่ได้รับผลกระทบจากโควิด-19 ยอดเงินรวมกว่า 5,000 ล้านบาท
วันพฤหัสบดีที่ 13 สิงหาคม 2563
ไอแอมสรุปผลมาตรการเยียวยาช่วยเหลือลูกหนี้ที่ได้รับผลกระทบจากโควิด-19 ยอดเงินรวมกว่า 5,000 ล้านบาท
บริษัท บริหารสินทรัพย์ ธนาคารอิสลาม แห่งประเทศไทย จํากัด (“บสอ.” หรือ “ไอแอม”) ได้ดําเนินการออกมาตรการช่วยเหลือลูกหนี้ที่ได้รับผลกระทบจากการแพร่ระบาดของเชื้อไวรัสโคโรน่า 2019 (โควิด-19) โดยเริ่มต้นโครงการตั้งแต่วันที่ 26 มีนาคม 2563 ที่ผ่านมานั้น
จากมาตรการดังกล่าว ปัจจุบันมีผู้เข้าร่วมทั้งลูกหนี้รายใหญ่และรายย่อย รวมกว่า 300 ราย ยอดเงินรวมกว่า 5,000 ล้านบาท ซึ่งมาตรการดังกล่าวมุ่งเน้นให้ความช่วยเหลือลูกหนี้ที่ได้รับผลกระทบ โดยมีรายละเอียดดังนี้
ลูกหนี้รายใหญ่ :
• พักชําระเงินต้น (Grace Period) สูงสุดไม่เกิน 6 เดือน
• ลดกําไรใหม่สูงสุด 50%
• นําค่างวดตัดชําระเงินต้นทันที
ลูกหนี้รายย่อย :
• ผ่อนปรนการผ่อนชําระหนี้ โดยให้พักชําระเงินต้น (Grace Period) และชําระเฉพาะกําไรที่เกิดใหม่เป็นระยะเวลาสูงสุดไม่เกิน 12 เดือน
นางโศรยา ลิมปิทีป รักษาการผู้จัดการบริษัท บริหารสินทรัพย์ ธนาคารอิสลามแห่งประเทศไทย จํากัด กล่าวว่า “ลูกหนี้ที่เข้าร่วมมาตรการดังกล่าว เป็นลูกหนี้ที่มีผลการติดต่อดีและผ่อนชําระตามแผนปรับโครงสร้างหนี้กับทางบริษัทฯ แต่เนื่องจากสภาพเศรษฐกิจในปัจจุบันประกอบกับสถานการณ์การแพร่ระบาดของไวรัสโควิด-19 ทําให้เกิดผลกระทบกับทุกภาคส่วน ทั้งลูกหนี้รายใหญ่ และลูกหนี้รายย่อย บริษัทฯ มีเจตนารมณ์ในการช่วยเหลือลูกหนี้ ซึ่งเป็นสิ่งที่เราทําอยู่ตลอดเวลา จึงได้ออกมาตรการดังกล่าวขึ้น เพื่อแบ่งเบาภาระให้กับลูกหนี้”
“การออกมาตรการดังกล่าว เป็นบทสะท้อนในการรับฟังเสียงจากผู้ประกอบการซึ่งเป็นลูกหนี้ที่ได้รับผลกระทบ เพื่อให้แน่ใจว่ามาตรการที่ออกมาสามารถช่วยเหลือได้อย่างตรงจุด และออกมาตรการได้อย่างรวดเร็วทันต่อเวลาในช่วงที่เกิดสถานการณ์ ทั้งนี้เรายังคงต้องรักษาและดูแลลูกหนี้ที่ได้รับผลกระทบอย่างต่อเนื่อง เพราะไม่เช่นนั้น หากธุรกิจต้องล้มลง ภาคครัวเรือนจะได้รับผลกระทบเป็นลูกโซ่” นางโศรยา กล่าวปิดท้าย
นอกจากมาตรการดังกล่าวที่บริษัทฯ ออกมาเพื่อช่วยเหลือลูกหนี้ ยังมีมาตรการผ่อนปรนด้านต่างๆ เช่น สําหรับการบังคับคดีและกระบวนการทางกฎหมาย บริษัทฯ ยังได้ชะลอการยึดทรัพย์และการขายทอดตลาดไว้ชั่วคราวในช่วงล๊อคดาวน์ และได้ปรับเปลี่ยนวิธีการทํางานในช่วงที่ผ่านมาเพื่อให้สอดคล้องกับการประกาศ พระราชกําหนด (พ.ร.ก.) ภายใต้สถานการณ์ฉุกเฉิน และข้อกําหนดด้านสาธารณสุข ประกอบไปด้วย
• การประชุมต่างๆ ของบริษัท เน้นการประชุมผ่านระบบออนไลน์ (Zoom และ WebEx)
• การดําเนินการทางกฎหมาย เช่น มีการรองรับการฟ้องแบบอิเล็คทรอนิคส์ / E – Filing
• ชะลอการยึดทรัพย์และการขายทอดตลาดไว้ชั่วคราวตามประกาศของกรมบังคับคดี
• การปฏิบัติงานของพนักงาน โดยใช้วิธีการ Work From Home และมาตรการเหลื่อมเวลาการเข้างาน เลิกงาน
• การใช้ระบบสารสนเทศในการทํางานจากที่บ้าน (Work From Home : WFH)
• การคัดกรองพนักงานของบริษัทฯ และผู้มาติดต่อโดยการตรวจวัดไข้ และสอบถามประวัติการเดินทางในเบื้องต้น
• การทําความสะอาดและฆ่าเชื้อภายในอาคารสํานักงาน และตามจุดสัมผัสต่างๆ ทุกๆ 3 ชั่วโมง
• การติดต่อบริษัทฯ ผ่านช่องทางออนไลน์ เช่น www.iam-asset.co.th เพจ Islamicbank.asset หรือ Line Official @iamasset และสายด่วน (Hot Line) 02 119 1498
รัฐบาลไทย-ข่าวทำเนียบรัฐบาล-รมว.ยุติธรรม มอบหมายให้เลขานุการ รมว.ยุติธรรม รับเรื่องจากสมาชิกสหกรณ์ออมทรัพย์สโมสรรถไฟฯ เพื่อให้ตรวจสอบอดีตประธานสหกรณ์สโมสรรถไฟฯ กับพวก ร่วมกันฉ้อโกงเงินสหกรณ์ฯ วงเงิน ๒,๒๐๐ ล้า
วันศุกร์ที่ 24 มกราคม 2563
รมว.ยุติธรรม มอบหมายให้เลขานุการ รมว.ยุติธรรม รับเรื่องจากสมาชิกสหกรณ์ออมทรัพย์สโมสรรถไฟฯ เพื่อให้ตรวจสอบอดีตประธานสหกรณ์สโมสรรถไฟฯ กับพวก ร่วมกันฉ้อโกงเงินสหกรณ์ฯ วงเงิน ๒,๒๐๐ ล้า
รมว.ยุติธรรม มอบหมายให้เลขานุการ รมว.ยุติธรรม รับเรื่องจากสมาชิกสหกรณ์ออมทรัพย์สโมสรรถไฟฯ เพื่อให้ตรวจสอบอดีตประธานสหกรณ์สโมสรรถไฟฯ กับพวก ร่วมกันฉ้อโกงเงินสหกรณ์ฯ วงเงิน ๒,๒๐๐ ล้านบาท
ในวันพุธที่ ๒๒ มกราคม ๒๕๖๓ เวลา ๑๐.๓๐ น. ณ บริเวณด้านหน้าศูนย์ยุติธรรมสร้างสุข กระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม มอบหมายให้ ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม พร้อมด้วยพันตํารวจโท ปกรณ์ สุชีวกุล รองอธิบดีกรมสอบสวนคดีพิเศษ รับเรื่องจากนายสาโรจน์ สุขแสงดาว ประธานคณะกรรมการสหกรณ์ออมทรัพย์สโมสรรถไฟ จํากัด เพื่อขอให้กรมสอบสวนคดีพิเศษ (ดีเอสไอ) รับสอบสวนกรณีนายบุญส่ง หงษ์ทอง อดีตประธานสหกรณ์ออมทรัพย์สโมสรรถไฟ จํากัด ร่วมกันฉ้อโกงเงินของสหกรณ์ออมทรัพย์สโมสรรถไฟฯ จํานวนกว่า ๒,๒๐๐ ล้านบาท ทําให้เกิดความเสียหายกับสมาชิก จํานวนกว่า ๕,๘๐๐ ราย พร้อมเรียกร้องให้ตรวจสอบข้าราชการระดับสูงของกรมส่งเสริมสหกรณ์ และผู้บริหารสหกรณ์พันธมิตรอีก ๑๕ แห่ง ที่อนุมัติให้นําเงินมาฝาก หรือให้สหกรณ์ออมทรัพย์สโมสรรถไฟฯ กู้เงิน
เลขานุการรัฐมนตรีว่าการกระทรวงยุติธรรม กล่าวว่า คดีดังกล่าวสมาชิกสหกรณ์สโมสรรถไฟฯ ได้เคยยื่นคําร้องขอให้ดีเอสไอรับสอบสวนเป็นคดีพิเศษ แต่เมื่อตรวจสอบข้อเท็จจริงแล้วไม่เข้าเงื่อนไขรับเป็นคดีพิเศษ ดีเอสไอจึงส่งสํานวนไปให้ สน.ปทุมวัน สอบสวนดําเนินคดีอาญาทั่วไป หลังจากรับเรื่องทางศูนย์ยุติธรรมสร้างสุขจะส่งเรื่องให้ดีเอสไอตรวจสอบอีกครั้งว่าคดีดังกล่าวเข้าข่ายรับไว้สอบสวนเป็นคดีพิเศษหรือไม่ รวมทั้งจะสอบถามไปยัง สน.ปทุมวัน ถึงความคืบหน้าในคดีอีกด้วย
รัฐบาลไทย-ข่าวทำเนียบรัฐบาล-พิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษาสมเด็จพระเจ้าอยู่หัว 66 พรรษา 28 กรกฎาคม 2561
วันเสาร์ที่ 28 กรกฎาคม 2561
พิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษาสมเด็จพระเจ้าอยู่หัว 66 พรรษา 28 กรกฎาคม 2561
รัฐมนตรี ก.อุตฯ ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษาสมเด็จพระเจ้าอยู่หัว 66 พรรษา 28 กรกฎาคม 2561
วันนี้ (28 กรกฎาคม 2561) เวลา 07.50 น. นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในวันเฉลิมพระชนมพรรษาสมเด็จพระเจ้าอยู่หัว 66 พรรษา 28 กรกฎาคม 2561 ณ เวทีใหญ่ ท้องสนามหลวง
รัฐบาลไทย-ข่าวทำเนียบรัฐบาล-กระทรวงดิจิทัลฯ เปิดเวทีสัมมนาและประชุมเชิงปฎิบัติการ หารือนโยบายต่างประเทศด้านดิจิทัลฯของไทย ปี 2562
วันศุกร์ที่ 21 ธันวาคม 2561
กระทรวงดิจิทัลฯ เปิดเวทีสัมมนาและประชุมเชิงปฎิบัติการ หารือนโยบายต่างประเทศด้านดิจิทัลฯของไทย ปี 2562
กระทรวงดิจิทัลฯ
p.p1 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
นายพิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวปาฐกถา หัวข้อ “Digital Economy โอกาสที่มาพร้อมความท้าทาย”ในงานการสัมมนาและประชุมเชิงปฎิบัติการ “แนวทางการดําเนินนโยบายด้านต่างประเทศด้านดิจิทัลเพื่อเศรษฐกิจและสังคมของประเทศไทย ปี 2562” ณ ห้องประชุม 205 ชั้น 2 ศูนย์ประชุมวายุภักษ์ โรงแรมเซ็นทรา ศูนย์ราชการและคอนเวนชั่นเซนเตอร์ เมื่อวันที่ 20 ธันวาคม 2561 โดยมีนางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม กล่าวเปิดโครงการในหัวข้อ การดําเนินงานตามนโยบายเศรษฐกิจดิจิทัลของไทย เพื่อให้บรรลุเป้าหมายตามแผนยุทธศาสตร์ชาติ” พร้อมร่วมรับฟังการสัมมนาเชิงปฎิบัติการเรื่องการแนะนําภารกิจงานด้านต่างประเทศของกระทรวงฯ อาทิ “ECC คืออะไร? การทูตดิจิทัล การส่งเสริมผลประโยชน์และผลักดันนโยบายด้านเศรษฐกิจดิจิทัลของไทยต่อการดําเนินความสัมพันธ์ระหว่างประเทศ และการเปลี่ยนแปลงของพฤติกรรมผู้บริโภคยุค Digital ซึ่งมีผู้แทนจากกองการต่างประเทศกระทรวงดิจิทัลเพื่อเศรษฐกิจและสังคม กระทรวงพาณิชย์ กระทรวงต่างประเทศ ร่วมบรรยาย ทั้งนี้เพื่อเป็นไปตามนโยบายเพิ่มระดับความสัมพันธ์กับต่างประเทศและองค์การระหว่างประเทศให้เกิดความร่วมมือเพื่อให้สอดคล้องยุทธศาสตร์ตามแผนพัฒนาเศรษฐกิจและสังคมดิจิทัลให้เป็นรูปธรรมชัดเจน
************************************
รัฐบาลไทย-ข่าวทำเนียบรัฐบาล-รัฐบาลน้อมนำศาสตร์พระราชาเพื่อรักษาป่าไม้
วันศุกร์ที่ 18 พฤษภาคม 2561
รัฐบาลน้อมนําศาสตร์พระราชาเพื่อรักษาป่าไม้
รัฐบาลน้อมนําศาสตร์พระราชาในการบริหารจัดการป่าไม้ มาเป็นแนวทางในการสร้างสมดุลระหว่างการอนุรักษ์ทรัพยากรป่าไม้กับการใช้ประโยชน์
รัฐบาลน้อมนําศาสตร์พระราชาเพื่อรักษาป่าไม้
ต่อจากนี้ไป ขอเชิญรับฟังไทยคู่ฟ้า ครับ
รัฐบาลน้อมนําศาสตร์พระราชาในการบริหารจัดการป่าไม้ มาเป็นแนวทางในการสร้างสมดุลระหว่างการอนุรักษ์ทรัพยากรป่าไม้กับการใช้ประโยชน์ โดยให้ชุมชนและประชาชนได้มีส่วนร่วมในการรักษาป่า เพื่อให้คนอยู่ร่วมกับป่าได้อย่างยั่งยืน ที่ผ่านมาจึงได้มีการจัดตั้งศูนย์ปฏิบัติการพิทักษ์ป่าเพื่อการทวงคืนผืนป่าและดําเนินคดีกับผู้กระทําความผิดด้านทรัพยากรธรรมชาติ พร้อมทั้งจัดตั้งศูนย์ปฏิบัติการเพื่อฟื้นฟูป่าต้นน้ํารวมถึงป้องกันการบุกรุกซ้ําหรือการขยายพื้นที่บุกรุก จํานวน 273 ศูนย์ 943 ฐานปฏิบัติการทั่วประเทศ โดยปัจจุบันพื้นที่ได้รับการฟื้นฟูแล้วกว่า 700,000 ไร่ มีการจัดตั้งป่าชุมชนทั้งสิ้นกว่า 10,000 หมู่บ้านทั่วประเทศ ทั้งนี้ รัฐบาลจะเดินหน้าฟื้นฟูและอนุรักษ์ป่าอย่างต่อเนื่องและจริงจังต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-MR. JUSTIN จาก WEF เข้าพบ ดร.สุวิทย์ รมว.อว. หารือความร่วมมือ ส่งเสริมขีดความสามารถในการแข่งขันและนวัตกรรมของไทย
วันศุกร์ที่ 8 พฤศจิกายน 2562
MR. JUSTIN จาก WEF เข้าพบ ดร.สุวิทย์ รมว.อว. หารือความร่วมมือ ส่งเสริมขีดความสามารถในการแข่งขันและนวัตกรรมของไทย
MR. JUSTIN จาก WEF เข้าพบ ดร.สุวิทย์ รมว.อว. หารือความร่วมมือ ส่งเสริมขีดความสามารถในการแข่งขันและนวัตกรรมของไทย
(8 พฤศจิกายน 2562)Mr. Justin Wood, Head of Asia Pacific, World Economic Forum (WEF) เข้าพบและหารือกับ ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.)พร้อมด้วย ดร.พันธุ์อาจ ชัยรัตน์ ผู้อํานวยการสํานักงานนวัตกรรมแห่งชาติ (องค์การมหาชน) (สนช.)/ ดร.กิติพงค์ พร้อมวงค์ ผู้อํานวยการสํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.)/ และ ดร.ศิรศักดิ์ เทพาคํา รองผู้อํานวยการด้านวิชาการและนวัตกรรม ศูนย์ความเป็นเลิศด้านชีววิทยาศาสตร์ (ศลช.) เข้าร่วมหารือ ณ โรงแรม Ambassador สุขุมวิท 11
สําหรับการพบปะหารือในครั้งนี้Mr. Justinได้นําเสนอและรายงานถึงความคืบหน้าการดําเนินความร่วมมือระหว่าง 2 ฝ่าย ซึ่ง WEF ได้ริเริ่มหารือกับสภาพัฒนาการเศรษฐกิจและสังคมแห่งชาติ (สศช.) ภายใต้แผนงาน “Closing the Innovation Gap Accelerator Initiative” พร้อมทั้งเสนอความร่วมมือในการสร้างความเป็นหุ้นส่วนกับประเทศไทย สําหรับการดําเนินความร่วมมือเพื่อการพัฒนาด้าน Precision Medicines ซึ่งปัจจุบันประเทศไทยได้ให้ความสําคัญต่อการวิจัยและพัฒนา โดยใช้ข้อมูลระดับพันธุกรรมร่วมกับข้อมูลสุขภาพอื่น ๆ เพื่อสร้างเทคโนโลยี หรือองค์ความรู้สําหรับการวินิจฉัย การคาดการณ์โรคในระยะแรก การรักษาที่เหมาะสม รวมไปถึงการป้องกันหรือลดโอกาสการเป็นโรคในประชากรไทย โดยมุ่งเน้นโรคที่เป็นปัญหาสําคัญทางสาธารณสุขของประเทศอีกด้วย
ด้านดร.สุวิทย์ รมว.อว.แสดงความสนใจต่อการใช้ประโยชน์จากการดําเนินงานภายใต้แผนงานดังกล่าว โดยหวังให้เกิดการส่งเสริมและการสนับสนุน เพื่อสร้างขีดความสามารถให้แก่กลุ่มนักเรียน นักศึกษา ปลูกฝังแนวคิดด้านการสร้างสรรค์นวัตกรรมใหม่ รวมถึงการสร้างแรงบันดาลใจให้แก่คนรุ่นใหม่ ซึ่งถือเป็นกลุ่มคนที่จะทําให้เกิดการเปลี่ยนแปลงในการสร้างสังคมแห่งนวัตกรรม เอาชนะความท้าทายต่าง ๆ ในอนาคต ทั้งนี้ ดร.สุวิทย์ ได้กล่าวถึงความสําคัญต่อแนวทางการดําเนินงานตามนโยบายของรัฐบาลในปัจจุบัน เกี่ยวกับรูปแบบการพัฒนาเศรษฐกิจใหม่ “BCG Model” ซึ่งจะเป็นตัวขับเคลื่อนให้เกิดการสร้าง Inclusive New Growth Engine บนพื้นฐานการพัฒนาศักยภาพของคนและเทคโนโลยี เพื่อสร้างมูลค่าทางเศรษฐกิจของประเทศต่อไป
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-สศอ. เผย MPI 11 เดือนแรกปี 2560 ขยายตัวร้อยละ 1.52
วันศุกร์ที่ 29 ธันวาคม 2560
สศอ. เผย MPI 11 เดือนแรกปี 2560 ขยายตัวร้อยละ 1.52
สศอ.เผย ดัชนีผลผลิตอุตสาหกรรม ประจําเดือนพฤศจิกายน 60 ขยายตัวร้อยละ 4.23 เมื่อเทียบจากช่วงเดียวกันในปีก่อน ส่งสัญญาณการขยายตัวอย่างต่อเนื่องของเศรษฐกิจไทย โดยอุตสาหกรรมสําคัญที่ส่งผลบวก ได้แก่ รถยนต์ ผลิตภัณฑ์ยาง เครื่องยนต์สําหรับรถยนต์ น้ํามัมันพืช ...
สํานักงานเศรษฐกิจอุตสาหกรรม (สศอ.) เผย ดัชนีผลผลิตอุตสาหกรรม (MPI) ประจําเดือนพฤศจิกายน2560ขยายตัวร้อยละ4.23เมื่อเทียบจากช่วงเดียวกันในปีก่อน ส่งสัญญาณการขยายตัวอย่างต่อเนื่องของเศรษฐกิจไทย โดยอุตสาหกรรมสําคัญที่ส่งผลบวก ได้แก่ รถยนต์ ผลิตภัณฑ์ยาง เครื่องยนต์สําหรับรถยนต์ น้ํามันพืช และน้ํามันปิโตรเลียม
นายศิริรุจ จุลกะรัตน์ ผู้อํานวยการสํานักงานเศรษฐกิจอุตสาหกรรม (สศอ.) เปิดเผยว่า ดัชนีผลผลิตอุตสาหกรรม (MPI) เดือนพฤศจิกายน ขยายตัวเพิ่มขึ้นร้อยละ 4.23ส่งผลให้ดัชนีผลผลิตอุตสาหกรรม 11 เดือนแรกปี 2560 ขยายตัวร้อยละ 1.52 การส่งออกสินค้าอุตสาหกรรม (ไม่รวมทองคําแท่ง) ขยายตัวถึง ร้อยละ 16.0 รวมถึงการนําเข้าสินค้าทุนที่ขยายตัวร้อยละ 11.7 และการนําเข้าสินค้าวัตถุดิบและกึ่งสําเร็จรูป (ไม่รวมทองคําแท่ง) ที่ขยายตัวถึงร้อยละ 11.4 โดยอุตสาหกรรมสําคัญที่ส่งผลบวก ได้แก่ รถยนต์ ผลิตภัณฑ์ยาง เครื่องยนต์สําหรับรถยนต์น้ํามันพืชและน้ํามันปิโตรเลียม
อุตสาหกรรมหลักที่ส่งผลให้ดัชนีผลผลิตอุตสาหกรรม (MPI) มีการขยายตัว ได้แก่
รถยนต์ขยายตัวเพิ่มขึ้นร้อยละ 9.53 จากช่วงเดียวกันในปีก่อน จากรถยนต์นั่งขนาดเล็ก และรถปิคอัพที่เพิ่มขึ้นจากเศรษฐกิจในประเทศที่เริ่มฟื้นตัว ทําให้การจําหน่ายในประเทศเพิ่มขึ้น เช่นเดียวกับเศรษฐกิจของประเทศคู่ค้าที่ดีขึ้นโดยเฉพาะอาเซียน ออสเตรเลีย นิวซีแลนด์ อิตาลี ทําให้การส่งออกรถปิคอัพเพิ่มขึ้น
ผลิตภัณฑ์ยาง ขยายตัวเพิ่มขึ้นร้อยละ 23.03 จากช่วงเดียวกันในปีก่อน จากสินค้ายางแผ่นและยางแท่ง จากการขยายตลาดใหม่ ๆ เพิ่มขึ้น รวมถึงลูกค้าจีนมีปริมาณยางในสต็อกลดลง จึงมีความต้องการนําเข้าสินค้าเพิ่มขึ้น
เครื่องยนต์สําหรับรถยนต์ขยายตัวเพิ่มขึ้นร้อยละ 14.32 จากช่วงเดียวกันในปีก่อน จากสินค้าเครื่องยนต์ดีเซล โดยเพิ่มขึ้นจากการจําหน่ายในประเทศ ตามคําสั่งซื้อของผู้ผลิตรถยนต์เพื่อรองรับงาน Motor Expo (30 พ.ย.-11 ธ.ค.60) ส่วนการส่งออกเพิ่มขึ้น จากการส่งออกไปประเทศออสเตรเลีย รวมถึงคําสั่งซื้อเพิ่มขึ้นจากลูกค้าในกลุ่มอาเซียน
น้ํามันพืชขยายตัวเพิ่มขึ้นร้อยละ 53.52จากช่วงเดียวกันในปีก่อน จากสินค้าน้ํามันปาล์มดิบ เนื่องจากมีผลผลิตปาล์มมากกว่าปกติ ส่งผลให้การผลิตน้ํามันปาล์มดิบเพิ่มขึ้นด้วย สอดคล้องกับพื้นที่ปลูกปาล์มที่เพิ่มขึ้นจากปีก่อนประมาณ 4 แสนไร่ ประกอบกับกระทรวงพลังงานใช้มาตรการปรับสัดส่วนการใช้ไบโอดีเซลเพื่อดูแลราคาปาล์ม จากน้ํามันบี 5 เป็นน้ํามันบี 7 ส่งผลให้การใช้น้ํามันปาล์มดิบเพิ่มขึ้นเมื่อเทียบกับปีก่อน
น้ํามันปิโตรเลียมขยายตัวเพิ่มขึ้นร้อยละ7.09จากช่วงเดียวกันในปีก่อนจากสินค้าน้ํามันแก๊สโซฮอล 95 เป็นหลัก ตามการบริโภคในประเทศที่เพิ่มขึ้นจากการเดินทาง รองมาคือน้ํามันเตาชนิดที่ 5 ซึ่งเน้นผลิตเพื่อการส่งออกโดยได้รับคําสั่งซื้อและส่งมอบในเดือนนี้ สําหรับสินค้าอื่นๆ ที่การผลิตปรับตัวสูงขึ้นได้แก่ แนฟทา น้ํามันเบนซินชนิดต่าง ๆ และน้ํามันเครื่องบิน เพื่อรองรับคําสั่งซื้อและความต้องการใช้ภายในประเทศ